Հայտարարության տեքստում հայկական լրագրողական համայնքի անդամները դիմեցին միջազգային հանրությանը և այն պետությունների իշխանություններին, որոնք չեն ճանաչել Հայոց ցեղասպանության փաստը, թոթափել անտարբերությունը՝ չմոռանալով, որ հենց այդ ախտանիշն է բոլոր կործանումների և չարիքների հիմքը: ճանաչել և դատապարտել 1915 թվականին Օսմանյան կայսրության կողմից իրականացված Հայոց Ցեղասպանությունը, նշանակում է մարդկությանը հեռու պահել հետագա չարիքներից, ցեղասպանություններից: Իրենց հայտարարությամբ մասնակիցները պահանջում են Թուրքիայի ու Ադրբեջանի իշխանություններին ընդունել և հատուցել Օսմանյան Թուրքիայում իրականացված Հայոց Ցեղասպանությունը և տարբեր ժամանակներում հայ ժողովրդի նկատմամբ գործած հանցանքները: Մասնակիցները վստահություն են հայտնում, որ Ցեղասպանության 1.5 միլիոն Սուրբ նահատակի հիշատակին առաջիկայում կծնվեն նույնքան հայ մանուկներ, կոչ արվեց 100 հազ ծպտյալ կրոնափոխ հայերին վերադառնալ իրենց հայկական ինքնությանն ու արմատներին: